ZAPISNIK

26. sjednice Vijeća Mjesnog odbora Kupinečki Kraljevec II.,
održane 30. studenoga 2023.,
s početkom u 20,10 sati
Nazočni članovi Vijeća: Marijan Tatar, Ivan Milača, Stjepan Tatar i Ivan Maretić.
Nenazočni članovi Vijeća: Srećko Ašperger.
Zapisnik vodi: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 26. sjednicu Vijeća. Predlaže da se prije utvrđivanja dnevnog reda usvoji zapisnik 25. sjednice.

         Bez rasprave, jednoglasno (4 “za”), Vijeće prihvaća tekst zapisnika 25. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (4 “za”) usvojilo

dnevni red:

1. Informacija o realizaciji asfalterskog programa Mjesnog odbora Kupinečki Kraljevec II. u 2023.
2. Informacija o realizaciji Plana komunalnih aktivnosti Gradske četvrti Brezovica u 2023.

3. Informacija o Prijedlogu programa građenja komunalne infrastrukture na području Grada Zagreba u 2024.

4. Informacija o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

5. Obavijesti, pitanja i prijedlozi

Ad 1)  Informacija o realizaciji asfalterskog programa Mjesnog odbora Kupinečki Kraljevec II. 
           u 2023.
            Predsjednik Vijeća, Marijan Tatar informira članove da asfalterski program Mjesnog odbora Kupinečki Kraljevec II. još nije realiziran, odn. nije izvršen nastavak sanacije kolnika ulica Pavlići – Ašpergeri (frezanje i asfaltiranje, uređivanje bankina) iako navedenom ulicom prometuju autobusi javnog gradskog i školskog prijevoza te bi bilo logično da se sanacija iste financira iz drugih izvora sredstava kao nekada, iz tzv. pojačanog održavanja. Otvara raspravu. 
            Tijekom rasprave članovi Vijeća izrazili su nezadovoljstvo na rad tijela nadležnih za realizaciju asfalterskog programa – Gradskog ureda za mjesnu samoupravu, promet, civilnu zaštitu i sigurnost i Zagrebačkog holdinga d.o.o., Podružnice Zagrebačke ceste te su primijetili da se na području Gradske četvrti Brezovica asfaltiraju ulice koje nisu u tako lošem stanju, npr. Premužički put u naselju Horvati te da nema realnih prioriteta u trošenju proračunskih sredstava, niti kontrole istih.
Ad 2) Informacija o realizaciji Plana komunalnih aktivnosti Gradske četvrti Brezovica u 2023.
       Predsjednik Vijeća, Marijan Tatar informira članove Vijeća da je izvršena akcija “Ašpergeri-postava klupa i stolova”. Također informira članove Vijeća o problematici realizacije izgradnje dječjeg igrališta i ograde u ulici Tatari. 
Ad 3) Informacija o Prijedlogu programa građenja komunalne infrastrukture na području Grada

           Zagreba u 2024.
          Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog programa građenja komunalne infrastrukture na području Grada Zagreba u 2024. uz napomenu da  je u Prijedlogu ulica Matički koja se prenosi dulji niz godina. Akcija koje bi značajnije utjecale na opremljenost komunalne infrastrukture na području Mjesnog odbora Kupinečki Kraljevec II. i kvalitetu života stanovnika Kupinečkog Kraljevca u Prijedlogu programa nema.
Ad 4) Informacija o Prijedlogu programa održavanja javnih prometnih površina, građevina i

          uređaja javne namjene, javne rasvjete te izvanrednog održavanja nerazvrstanih cesta na

          području Grada Zagreba u 2024.
          Predsjednik Vijeća, Marijan Tatar konstatira da su članovi Vijeća u pisanom obliku primali Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. te informira članove Vijeća da je u navedenom Prijedlogu izvanredno održavanje dijela Grančarske ulice i ulice Kraljevečki brijegi. Rekonstrukcija se očekuje dugi niz godina, odn. nakon gradnje kanalizacije. Radi se o bivšoj županijskoj cesti Zagreb-Pisarovina koja bitno utječe na kvalitetu života stanovnika naselja Kupinečki Kraljevec i šire.
Ad 5) Obavijesti, pitanja i prijedlozi
        Potpredsjednik Vijeća, Ivan Milača informira članove Vijeća o otvorenju stalnog dežurstva Dobrovoljnog vatrogasnog društva Kupinečki Kraljevec. Dežurstvo će biti svaki dan od 8,00 do 18,00 sati.
        Budući da se nitko ne javlja za riječ, predsjednik Vijeća, Marijan Tatar zaključuje 26. sjednicu Vijeća Mjesnog odbora Kupinečki Kraljevec II.
         Dovršeno u 21,10 sati.
         Zapisnik vodila:

           Lidija Špišić
         KLASA:026-08/23-003/2376
         URBROJ:251-13-11-8/005-23-2
         Kupinečki Kraljevec, 30. studenoga 2023.

                                                                                                         Vijeća Mjesnog odbora 

